III. gimnazija Osijek

Osijek, Kamila Firingera 14

KLASA: 007-04/23-01/11

URBROJ: 2158-140-01-23-10

Osijek, 28. kolovoza 2023.

 **Z A P I S N I K**

s 26. sjednice Školskog odbora III. gimnazije Osijek, održane dana 28. kolovoza 2023. godine u prostoriji ureda ravnatelja škole.

Članovi školskog odbora koji sudjeluju u radu sjednice školskog odbora: Jasenka Bolkovac, prof., predsjednica Školskog odbora i članovi: Vjera Ščuric, mag. edu., Ana Antunović, dipl. psihologinja, Katarina Boras, dr.sc. Damir Šebo, Oliver Pavlović, dr.med. i dr.sc. Jerko Glavaš.

Prisutni: Jasenka Bolkovac, prof. Ana Antunović, dipl. psihologinja, dr.sc., Oliver Pavlović, dr.med., dr.sc. Damir Šebo i dr.sc. Jerko Glavaš.

Opravdano odsutni: Katarina Boras i Vjera Ščuric, mag.educ.

Ostali nazočni: Tanja Kolesarić, dipl.iur.

Sjednica započela u 8:00 sati.

Za zapisničara je određena Tanja Kolesarić, dipl.iur., tajnica.

Gospođa Jasenka Bolkovac, prof., predsjednica Školskog odbora, uz pozdrav nazočnima, otvorila je sjednicu, potvrdila da je istoj od 7 članova Školskog odbora nazočno 5 članova te je predložila

***D n e v n i r e d :***

1. Usvajanje zapisnika sa 25. sjednice školskog odbora,

2. Otvaranje prijava pristiglih po natječaju za izbor i imenovanje ravnatelja/ice škole i utvrđivanje liste kandidata za imenovanje ravnatelja/ice škole,

3. Informacije, pitanja i prijedlozi.

Dnevni red je jednoglasno usvojen.

***AD.1.***

Školski odbor je jednoglasno, bez rasprave, usvojio zapisnik s 25. sjednice Školskog odbora Škole koja je održana dana 10. srpnja 2023. godine.

***AD.2.***

Predsjednica Školskog odbora Jasenka Bolkovac, prof***.***, upoznala je nazočne da je s danom 11. kolovoza 2023. godine u Narodnim novinama broj: 93/2023. objavljen natječaj za imenovanje ravnatelja škole. U otvorenom natječajnom roku zaprimljena je 1 prijava.

Prije otvaranja prijava Školski odbor je utvrdio da je prijava zaprimljena u zatvorenoj omotnici, da je:

* na omotnici prijave, koju je poslao Dražen Jakopović iz Osijeka, Jablanička 9 otisnut prijamni štambilj škole s datumom zaprimanja 14. kolovoza 2023, godine.

Pristupilo se otvaranju prijave sukladno članku 61. Statuta škole.

Uz potpisanu prijavu kandidat je priložio:

* životopis u izvorniku,
* dokaz o državljanstvu odnosno domovnicu u izvorniku,
* diplomu, odnosno dokaz o vrsti i razini stečenog obrazovanja u ovjerenoj preslici,
* dokaz o položenom stručnom ispitu, odnosno dokaz da je osoba oslobođena obveze polaganja stručnog ispita prema članku 157. st. 1. i 2. Zakona u izvorniku,
* Odluku o napredovanju u zvanje mentora u izvorniku,
* dokaz o radnom iskustvu (potvrda ili elektronički zapis Hrvatskog zavoda za mirovinsko osiguranje) u izvorniku,
* potvrda poslodavca o vrsti i trajanju rada u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, sukladno članku 126. st. 1. toč. 3. Zakona o odgoju i obrazovanju u osnovnoj i srednjoj školi (ne starije od 8 dana od dana objave natječaja) u izvorniku,
* uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ( ne starije od 8 dana od dana objave natječaja) u izvorniku,
* program rada za mandatno razdoblje koji sadrži ciljeve, aktivnosti, budžet, vremenski plan, projekte i ostale elemente koji opisuju što će se i kako provoditi u sljedećem mandatnom razdoblju,
* potvrda o sudjelovanju na projektima prekogranične suradnje
* potvrde o sudjelovanju na projektima Europskih fondova-Erasmus
* ovjerena preslika indeksa o položenom stranom jeziku (Engleski jezik)
* diploma profesora i magistra informatike (digitalne kompetencije)

Uvidom u tekst raspisanog natječaja i provjerom traženih dokaza utvrđuje se da su uz prijavu priloženi svi traženi dokazi te da je prijava kandidata Dražena Jakopovića potpuna i kao takva se može razmatrati.

Nakon toga Jasenka Bolkovac, prof. predsjednica Školskog odbora, pročitala je prijavu na natječaj i životopis imenovanog kandidata te je Školski odbor utvrdio:

* da je kandidat hrvatski državljanin, što je vidljivo iz Domovnice KLASA:224-05/18-001/2020, URBROJ:2158-03-03/16-18 od 6.07.2018. godine,
* da kandidat ima potrebnu vrstu i stupanj stručne spreme, što je vidljivo iz diplome o završenom sveučilišnom dodiplomskom studiju Sveučilišta Josipa Jurja Strossmayera u Osijeku, Odjela za matematiku broj: 136-136/2006. od 9.10.2006.,
* da kandidat ima više od osam godina radnog iskustva u školskim ustanovama u sustavu odgoja i obrazovanja i najmanje pet godina na odgojno-obrazovnim poslovima u školskim ustanovama, što je vidljivo iz elektroničkog zapisa Hrvatskog zavoda za mirovinsko osiguranje Područnog ureda Osijek od 11.08.2023. godine KLASA:034-04/23-03/6, URBROJ:341-25-05/8-23-399754 koje nije starije od 30 dana od dana objave natječaja.
* potvrdu poslodavca III. gimnazije Osijek od 10.08.2023. godine KLASA:034-05/23-02/15, URBROJ:2158-140-01-23-1 i koja nije starija od 8 dana od dana objave natječaja.
* da je kandidat položio stručni ispit dana 25.10.2007. godine što je vidljivo iz Uvjerenja o položenom stručnom ispitu KLASA:133-02/07-02/0465, URBROJ:561-02-01/2-08-1 od 29.02.2008. godine.
* da kandidat nije kažnjavan i da se protiv kandidata u Republici Hrvatskoj ne vodi kazneni postupak što je vidljivo iz Uvjerenja Općinskog kaznenog suda u Zagrebu, poslovni broj: Su-Ukpe-143425/2023 od 11.08.2023. godine, kao i da navedeno uvjerenje nije starije od 8 dana.
* da je kandidat dostavio uredan program rada za mandatno razdoblje koji sadrži sve potrebne elemente

*Na temelju pregleda i ispitivanja sadržaja priložene dokumentacije, uvida u tekst raspisanog natječaja i uvida u članak 126. Zakona o odgoju i obrazovanju u osnovnoj i srednjoj školi ("N.N." broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20. i 151/22.), kojim su propisani nužni uvjeti za ravnatelja škole, Školski odbor utvrđuje da kandidat Dražen Jakopović iz Osijeka, Jablanička 9, ispunjava sve nužne uvjete natječaja te se može izvršiti vrednovanje dodatnih kompetencija.*

Vrednovanje dodatnih kompetencija izvršeno je sukladno članku 61. Statuta škole te je kandidat dobio ukupno 4 boda.

Sastavni dio ovog zapisnika čine:

1. Tablica pregleda dostave dokumentacije,
2. Tablica pregleda ispunjavanja uvjeta,
3. Tablica vrednovanja dodatnih kompetencija.

Tablice su popunjavane tijekom pregledavanja natječajne dokumentacije.

Nakon utvrđivanja valjanosti prijava i vrednovanja dodatnih kompetencija kandidata Školski odbor je sukladno članku 61. Statuta škole utvrdio

***LISTU KANDIDATA***

***ZA IMENOVANJE RAVNATELJA***

***III. GIMNAZIJE OSIJEK***

***I***

Nakon otvaranja i utvrđivanja valjanosti prijava te vrednovanja dodatnih kompetencija kandidata u provedbi natječaja za imenovanje ravnatelja III. gimnazije Osijek, Školski odbor III. gimnazije Osijek sukladno članku 61. Statuta škole utvrdio da je kandidat za ravnatelja:

|  |  |  |  |
| --- | --- | --- | --- |
| Red.br. | Prezime i ime | Adresa | Broj bodova |
| 1. | Jakopović Dražen | Jablanička 9, Osijek | 4 |

***II***

Kandidat za ravnatelja iz točke I. izvršit će prezentaciju svojih programa rada za mandatno razdoblje na sjednici **skupa radnika** III. gimnazije Osijek dana **30. kolovoza 2023. (srijeda), u 10:00 sati,** u učionici br. 2 u III. gimnaziji Osijek, **sjednici nastavničkog vijeća** III. gimnazije Osijek dana **31. kolovoza 2023. (četvrtak), u 8:00 sati,** u učionici br. 2 u III. gimnaziji Osijek, s**jednici vijeća roditelja** III. gimnazije Osijek dana **31. kolovoza 2023. (četvrtak), u 18:00 sati,** u učionici br. 2 u III. gimnaziji Osijek, s**jednici školskog odbora** III. gimnazije Osijek dana **4. rujna 2023. (ponedjeljak), u 13:00 sati,** u uredu ravnatelja.

***III***

Obvezuju se Školska tijela III. gimnazije Osijek (u daljnjem tekstu: Škola) da u roku od 3 dana od održavanja sjednice Nastavničkog vijeća, Vijeća roditelja i skupa radnika, dostave Školskom odboru Škole pisani ***zaključak*** o stajalištu o kandidatu za kojeg će glasovati njihovi predstavnici u Školskom odboru Škole u postupku imenovanja ravnatelja škole.

***IV***

Školska tijela iz točke II. ove Odluke dužna su svoje sjednice odnosno skup na kojima će se održati glasovanje održati u vremenskom terminu koji će radnicima Škole omogućiti da ostvare svoje glasačko pravo i obvezu u postupku imenovanja ravnatelja Škole.

Utvrđena Lista kandidata sačiniti će se kao pojedinačni akt.

**AD.3**.

Članovi školskoga odbora nisu imali pitanja niti prijedloga pod ovom točkom dnevnog reda.

Prije zaključenja sjednice Školski odbor je jednoglasno odlučio da će se slijedeća sjednica Školskog odbora održati dana 4. rujna 2023. godine u 13:00 sati.

Sjednica je zaključena u 9:00 sati.

Zapisnik vodila Predsjednik Školskog odbora

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Tanja Kolesarić, dipl.iur. Jasenka Bolkovac, prof.